b'\n_START_ARTICLE_\nLongarone\n_START_SECTION_\nNesre\xc4\x8da v HE Vajont\n_START_PARAGRAPH_\nNaselje je znano po tragi\xc4\x8dni  nesre\xc4\x8di v akumulacijskem jezeru HE Vajont 9. oktobra 1963, v katerega je zdrknila lavina s pobo\xc4\x8dja gore Toc (ocenjena koli\xc4\x8dina je 370 milijonov kubi\xc4\x8dnih metrov), nastali poplavni val pa se je prelil \xc4\x8dez 270 m visoki jez ter popolnoma uni\xc4\x8dil naselja Longarone, Pirago, Rivalta, Villanova in Fa\xc3\xa8, ter zahteval okoli 2.000 \xc5\xbeivljenj. Dno reke Piave se je zaradi prine\xc5\xa1enih naplavin ponekod dvignilo za 25 metrov. Pri prepoznavanju trupel je sodelovala tudi ekipa strokovnjakov In\xc5\xa1tituta za sodno medicino v Ljubljani.'